**ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ**

**ΔΙΕΥΘΥΝΣΗ ΝΑΥΤΙΚΗΣ ΕΡΓΑΣΙΑΣ**

**ΤΜΗΜΑ 4ο**

**(Διεύθυνση : 2ας Μεραρχίας 18 Πειραιάς, 2ος όροφος , email:** **dner.d@hcg.gr****)**

**ΔΗΜΟΣΙΕΥΣΗ ΥΠΟΥΡΓΙΚΗΣ ΑΠΟΦΑΣΗΣ**

**(άρθρο 3,ΦΕΚ Β΄3086/24-07-2020)**

**ΕΝΑΡΞΗ ΙΣΧΥΟΣ 24/10/2020**

**ΔΙΚΑΙΟΛΟΓΗΤΙΚΑ**

**ΕΠΙΚΥΡΩΣΗΣ ΜΕΤΑΒΟΛΩΝ ΣΕ ΝΑΥΤΟΛΟΓΙΑ ΠΛΟΙΩΝ (άρθρο 3, ΦΕΚ Β΄3086/24-07-2020)**

Ο πλοιοκτήτης, διαχειριστής, εφοπλιστής του πλοίου ή σε περίπτωση νομικού προσώπου ο νόμιμος εκπρόσωπος ή άλλο πρόσωπο ειδικώς εξουσιοδοτημένο προς τούτο, υποβάλλει **αίτηση - υπεύθυνη δήλωση** στο **Δ.Ν.ΕΡ. 4ο** αιτούμενος την επικύρωση των μεταβολών του ναυτολογίου του πλοίου συνυποβάλλοντας και τα κάτωθι δικαιολογητικά:

α) το **ναυτολόγιο** του πλοίου,

β) **φωτοαντίγραφα των σελίδων του ημερολογίου γέφυρας** του πλοίου, από το οποίο προκύπτουν οι ανεπικύρωτες μεταβολές **ή σε περίπτωση που δεν υφίσταται** ημερολόγιο γέφυρας, δηλώνεται υπεύθυνα αυτό, καθώς και η ακρίβεια των μεταβολών από τον πλοίαρχο του πλοίου ή τον πλοιοκτήτη, διαχειριστή, εφοπλιστή ή σε περίπτωση νομικού προσώπου το νόμιμο εκπρόσωπο ή άλλο πρόσωπο ειδικώς εξουσιοδοτημένο προς τούτο, βάσει τηρούμενων στοιχείων τους,

γ) **φωτοαντίγραφα των Αποδεικτικών Ναυτικής Ικανότητας** (Α.Ν.Ι.) των ενδιαφερομένων ναυτικών.